આ પહેલાં મકાનોના દલાલ બાબુલાલે અક્ષય કુમાર અને એમની પત્ની નલિનીને ત્રીસથી પાંત્રીસ જેવા મકાનો દેખાડયા હતા, પરંતુ બંનેને એક પણ મકાન પસંદ આવ્યું નહોતું. છેવટે શહેરના છેવાડે, વસતીથી થોડેક દૂર સૂમસામ જગ્યા પર આવેલું આ મકાન જોતાં જ બંનેને એ ગમી ગયું હતું. જોકે આ મકાનને હવેલી કહેવું જ યોગ્ય રહેશે. ત્રણ માળની આ વિશાળ હવેલી બંનેએ દિવસના સમયે જોઈ હતી અને બંને પતિ-પત્ની હવેલી જોઈને ખુશખુશાલ થઈ ગયા હતા. હવેલીની ચારેય તરફ હરિયાળી જ હરિયાળી હતી.